open-index/open-wikipedia-markdown huggingface dataset:
Tverrpolitisk Folkevalgte

**Tverrpolitisk Folkevalgte** var et registrert politisk parti, som ble opprettet i 1997. Formelt stilte partiet til valg med utgangspunkt i Frihetspartiet mot EF-unionens partistatus. Partiet fikk i 1997 Steinar Bastesen innvalgt på Stortinget, men han brøt i 1999 med partiet. Mellom 1998 og 2001 het partiet *Tverrpolitisk kyst- og distriktsparti*.

Partiet ble registrert i Partiregisteret i 2003. Det ble strøket fra registeret 2. november 2017, da det ikke hadde stilt liste ved de to siste stortingsvalgene. Partiet er fortsatt registrert i Enhetsregisteret, men nå under navnet *Energidemokratene – Norge*.

Tverrpolitisk Folkevalgte stilte ved stortingsvalget i 2009 liste i Nordland og oppnådde 64 stemmer.

## Referanser
Chandra Wilson

**Chandra Danette Wilson** (født 27. august 1969 i Houston i Texas) er amerikansk skuespiller. Hun er mest kjent som assistentlege Miranda Bailey i TV-serien *[[Grey's Anatomy]]*, som hadde premiere i USA 27. mars 2005, og i Norge den 11. juli 2006. Wilsons rollefigur, dr. Bailey, har ansvaret for opplæring av turnusleger.

Wilson har også vært med i andre TV-serier, blant annet *[[The Sopranos]]*.

I august 2006 var Chandra Wilson nominert til en Emmy Award for beste birolle i en dramaserie, men hun tapte for Blythe Danner.

I september 2007 var Wilson nominert til Best Supporting Actress (beste kvinnelige birolle) i en dramaserie for andre året på rad. Blant konkurrentene denne gang var to av hennes kolleger fra «Grey's Anatomy», nemlig Katherine Heigl og Sandra Oh. Det var Heigl som vant denne prisen.

Chandra Wilson er gift. Hun og hennes mann er foreldre til to jenter og en gutt.

## Referanser


## Eksterne lenker
* 
*
Stryn flyplass

**Stryn flyplass** er en mikroflyplass som ligger rundt tre kilometer øst for Stryn sentrum i Stryn kommune i Vestland fylke.

## Referanser

 


## Eksterne lenker
* Kart (PDF-format)
* Mikroflygernes egne flystriper
Nu Wa

**Nüwa** (tradisjonell kinesisk: 女媧; forenklet kinesisk: 女娲; pinyin: *Nǚwā*) er en guddom fra kinesisk mytologi, mest kjent for å ha skapt mennesket på nytt etter en stor katastrofe.

Under Han-dynastiet ble Nu Wa beskrevet som Fu Xis søster og kone. Sammen hjalp de menneskene og lærte dem mange ting, deriblant jakt, fiske og kjærlighet.

## Annet
Nu Wa er også en figur i videospillet *[[Dynasty Warriors]]* og *Warriors Orochi 3*.

## Litteratur
* Marcel Granet: *Das chinesische Denken. Inhalt – Form – Charakter* (= *dtv* 4362). Deutscher Taschenbuch-Verlag, München 1980, ISBN , S. 261, ISBN 3-423-04362-8.
Tricking

**Tricking**, eller **triksing**, er en treningsdisiplin som kombinerer spark fra kampsport med saltoer og andre elementer fra turn og dansebevegelser fra breakdance.  Tricking er en relativt ny sport som er en blanding av hovedsakelig kampsport og turn. Triksing ligner veldig på sporten XMA (Extreme Martial Arts), men det er mindre spark og slag enn det er i denne sporten. En annen kampsport som ligner på triksing er wushu. Disse sportene har mange likheter, men det er ingen våpen i tricking som det er i wushu.

Triksing er en slags konkurransesport og har ingen regler.

Mange danner team og bruker triksing som en sosial aktivitet. Man bruker triksing litt i freerunning også.
## Se også
*Kampsport trickster
*Ekstremsport
*Capoeira

## Eksterne lenker
* Videoer om tricking  (engelsk)
* Loopkicks (engelsk)
* Tricks Tutorials (engelsk)
* TriXtreme | Online Battles & Community (engelsk)
Trond Botnen

**Trond Botnen** (født 30. november 1937 på Breidablikk i Porsgrunn, død 21. januar 2019 i Drøbak) var en norsk grafiker, billedhugger og maler. Han ga ut to diktsamlinger tidlig på 1970-tallet.

Botnen var utdannet ved Kunsthaandværkerskolen i København (1956&ndash;1958) og Statens Håndverks- og Kunstindustriskole i Oslo (1958&ndash;1960). Han hadde praksis hos Johnny Friedlanders grafikkatlier i Paris.

Han debuterte på Høstutstillingen i 1962 og fikk Grafikerprisen samme år. Han er innkjøpt av blant annet Nasjonalgalleriet og Riksgalleriet.

Trond Botnen bodde mesteparten av sitt liv i Drøbak.

## Bibliografi

* *Nattordbok* &ndash; diktsamling (1970)
* *Gruver Toms hytte* &ndash; diktsamling (1971)

## Diskografi

*Multimal*, hvor han leser dikt sammen med blant annet Bjørnar Andresen, Svein Finnerud Trio og Carl Magnus Neumann. (Polydor 2920102) (1971)

## Referanser


## Eksterne lenker
* Trond Botnen - Norsk kunstnerleksikon/Store norske leksikon
* Trond Botnen, bildekunstner, grafiker - kulturnett.no
* Trond Botnen, bildekunstner - Kunstnernes informasjonskontor]
* Juleutstilling i fredens tegn - Porsgrunns Dagblad 24. november 2005
Svea flyplass

**Svea flyplass** var en flyplass som betjente gruvesamfunnet Sveagruva på Svalbard. Flyplassen lå ved Sveagruva, innerst i Van Mijenfjorden på Svalbard. Flyplassen var eid, drevet og brukt av gruveselskapet Store Norske Spitsbergen Kulkompani for å transportere personell til Svalbard lufthavn, Longyear ved Longyearbyen. Personellet som arbeidet i Svea er bosatt i Longyearbyen, og bodde på hybelhus i Svea i arbeidsuken.

Flyvningene ble besørget av flyselskapet Lufttransport, med en 19-seters Fairchild Dornier 228. De fløy strekningen rundt 25 ganger i uka.

Flyplassen ble stengt fra 1. august 2022. I 2024 var flyplassen fjernet og området tilbakeført til naturen.

## Flyselskaper og destinasjoner

### Charter

## Referanser


## Eksterne lenker
* Svea på norskeflyplasser.no
Arsenikk

**Arsenikk** er et annet og mer velkjent navn på *arsenoksid*. 

## Gift
Stoffet har nettoformel As4O6. Ett gram er nok giftmengde til å drepe fem mennesker.
Arsen er grunnstoff nr. 33 (As). Formen er ofte hvitt pulver med en svak, søtlig metallisk smak, som er lett å skjule i mat eller drikke. Virkningen blokkerer cellens stoffskifteprosesser slik at de ikke klarer å produsere energi av næringen. Symptomene på arsenikkforgiftning er oppkast, diaré, magesmerter og svettetokter. Etter få timer blir huden blå av mangel på oksygen, og det oppstår kramper. Offeret pleier å dø i sjokk etter 12-18 timer. Giften kan ved kronisk forgiftning eller gjentatte forgiftningsforsøk påvises i den dødes hår og negler. 

Stoffet er meget giftig. Det er tidligere brukt i grønn maling, i små doser som behandling ved blodsykdommer, som impregneringsstoff mot sopp i treverk og kjemiske forbindelser som inngår i naturlige mineraler i jorden. Arsenikk er også et biprodukt fra røsting. Arsenikk kan påvises ved Marsh' test, hvor prøven tilsettes svovelsyre og arsen-fri sink. Man kan også føre hydrogensulfitt (et salt fra svovelsyrling) gjennom det mistenkte stoffet. Hvis arsenikk er til stede, vil det felles ut arsenikksulfitt. 

Arsenikk kan produseres ved å forbrenne grunnstoffet arsen.

Det er spekulert i om det var arsenikkholdig tapet som tok livet av Napoléon Bonaparte på St. Helena, men dette er i dag langt på vei tilbakevist. 

Arsenikk og andre tungmetaller er brukt i små mengder som tilsetningsstoff i medisin helt fram til i dag. Spesielt gjelder dette urtemedisin, men det gjelder antageligvis ikke medisiner som selges i Norge. Medisin med arsenikk som virkestoff brukes til behandling av akutt promyelocytisk leukemi (en type blodkreft).

## Kjemi

Arsenikk er et oksid av arsen. Det har formelen (As2O3). Arsen har oksidasjonstrinn +3 i sambindinga. Andre navn på stoffet er *arsen(III)oksid* og *arsentrioksid*. Arsenikk er, som andre oksider en uorganisk sambinding. 

Arsenikk er et hvitt, fast stoff.

## I grunnvann
Arsen finnes naturlig i bergarter og sedimenter som mineralet arsenolitt (kubisk As2O3) og claudetitt (monoklin). Denne særs giftige sammensetningen kan derfor finnes løst i grunnvannet. Jevn eksponering for arsenikk kan bl.a .føre til økt forekomst av hud- og blærekreft. Det finnes derfor grenseverdier for hvor mye arsenikk grunnvann kan inneholde. Mange land har høye arsenikk-konsentrasjonar i grunnvatnet, og særlig i Bangladesh og Vest-Bengal i India er arsenikk et stort helseproblem.

## Referanser


## Litteratur
* Robert B. Saper; Stefanos N. Kales; Janet Paquin; Michael J. Burns; David M. Eisenberg; Roger B. Davis; Russell S. Phillips; *Heavy Metal Content of Ayurvedic Herbal Medicine Products*. Journal of the American Medical Association; vol 292, nr 23, s. 2868-2873; 15. desember 2004.
* Centers for Disease Control and Prevention: *Lead Poisoning Associated with Ayurvedic Medications*. Five States, 2000—2003.
Lasse Gustavson

**Lasse Gustavson** (født 1956) er en svensk foredragholder, forfatter og tidligere brannmann. Gustavsen ble sterkt brannskadet i forbindelse med slukking av en brann i 1981. I årene etter ulykken har han etablert et motivasjonsforedrag som er blitt mye brukt for næringsliv og organisasjoner. Han har også utgitt bok om hendelsen.

## Bakgrunn
Gustavson var nyutdannet brannmann i 1981. Han hadde jobbet en uke da brannbilen kjørte inn i en gasslekkasje. Gassen eksploderte og han løp gjennom ilden og overlevde så vidt, men ansiktet og store deler av kroppen ble permanent skadet. Gustavson kjempet seg tilbake til livet, og gjennom boka *Gjennom ilden* forteller han om livet etter ulykken (ført i pennen av Stig Aasvik). Boka solgte meget godt og lå flere uker på førsteplass for generell litteratur i Norge.

Han har siden 1990-årene drevet med en omfattende foredragsvirksomhet om sin skjebne. Blant annet med foredraget «Dine tanker – dine muligheter», hvor han forteller om ulykken, om veien tilbake og kampen om å få kontakt med sitt indre når det ytre er ødelagt.

## Bibliografi
* 2003 – *Lev videre*, ISBN 9788291701080
* 2004 – *Gjennom ilden: en bok om Lasse Gustavson*, ISBN 9788292526019
* 2005 – *Ord for dagen*, ISBN 9788292526064
* 2006 – *Dina tankar – dina möjligheter*, ISBN 9788292526132

## Referanser
IMAX

**IMAX** er et filmformat og et registrert varemerke som eies av det canadiske selskapet IMAX Corporation.

Teknologien bak IMAX (som betyr *Image Maximum* på engelsk) ble oppfunnet av tre kanadiere for Canadas Expo 67. Den går gjennom en spesialkonstruert projektor med en hastighet på to meter i sekundet. Lerretet har små hull, slik at lyden tilsynelatende kan komme fra nesten overalt.

På 2000-tallet fantes en IMAX-kino på Aker Brygge i Oslo. Media meldte i 2015 om en samarbeidsavtale som hadde som intensjon at et planlagt Storo Kinosenter i Oslo skal ha IMAX-projektorer.

22. mars 2018 åpnet ODEON kino ved Storo storsenter i Oslo. Kinoen er per dags dato (2018) eneste kinosenter med IMAX-visninger i Norge.

## IMAX-projektoren
:Filmformat: 70 mm, 15 perf.
:Vekt: 900 kg.
:Projeksjon: kule, 180° x 120°
:Lampe: 15 kW Xenon

## Filmen
:Filmhastighet: 24 bilder pr. sek.
:Filmareal: 3.376 mm² (verdens største filmprint)
:Filmlengde: 4–5 km
:Filmvekt: ca. 100 kg

## Referanser


## Kilder
*Tycho Brahe Planetarium

## Eksterne lenker
*
Volcanic Explosivity Index

**Volcanic Explosivity Index**, eller **VEI-skalaen**, angir et vulkanutbrudds styrke. Det er basert på mengden av lava og aske vulkanen slynger ut.

## Klassifisering
Vitenskapelig klassifiseres vulkanske utbrudd etter sin styrke og man benytter Volcanic Explosivity Index (VEI) for å beskrive styrken. Det måles hvor mye vulkansk materiale som slippes ut, hvor høyt opp i luften det slynges og hvor lang tid det varer. Skalaen går fra 0 til 8. Den er logaritmisk og fører til at VEI 4 er 10 ganger så kraftig som VEI 3.

## Eksempel på utbrudd

*Antall VEI 2- og VEI 3-utbrudd i de siste 10&nbsp;000 år baserer seg på 1994-tall fra Global Volcanism Program of the Smithsonian Institution. Antall utbrudd større enn VEI 3 i de siste 10&nbsp;000 år baserer seg på institusjonens 2010-tall.

## Referanser
Trikloretan

**1,1,1-Trikloretan** er et ozonreduserende stoff.

Siden 1996 har stoffet vært forbudt i alle industrialiserte land i henhold til Montrealprotokollen. Unntak fra forbudet kan gis av Statens forurensningstilsyn for bruk til kjemiske analyser.

Trikloretan ble før forbudet trådte i kraft brukt til avfetting og som løsemiddel.

I 2005 ble det importert 4 kg trikloretan til bruk i laboratorieanalyser.

## Kilder
Miljøstatus i Norge
Røsting

**Røsting** er en form for varmebehandling.

Røsting er prosessen som utføres når malm varmes opp over lang tid for å fjerne forurensning. Forurensning kan være stoffer som svovel og arsenikk.

Røsting er også en type varmebehandling av næringsmidler der man ikke tilsetter fett som en del av prosessen.

## Malm
Forurensning i malm varierer sterkt fra område til område - det vil si at enkelte malmforekomster kan være mer forurenset enn andre. Ved røsting vil forurensningen forsvinne fra malmen som gass, og røsting er således en svært giftig form for renselsesprosess. Arsen- og svovelgass er begge giftige, og dødelige.

Koboltmalmen fra Modums Blaafarveværk (stiftet 1776, nedlagt 1898) var for eksempel forurenset av svovel og arsen. 60–70&nbsp;kg slig ble brent på en åpen flammeovn, med en temperatur på 600 grader C. Arsen og svovel steg da opp fra sligen som en hvit, og svært giftig røyk. Denne prosessen ble holdt gående til det ikke steg opp hvit røyk mer, og en skulle da ideelt stå igjen med helt ren kobolt.

Graden av renhet etter røsting varierer med temperatur og lufttilgang. For å oppnå best mulig renhet ved røsting, er det viktig å holde rett temperatur, og å sørge for rett grad av lufttilgang. Visse malmsammensetninger kan også tilsettes andre stoffer for å få ut andre gasser enn hva som er naturlig – samme effekt kan oppnås ved å regulere lufttilførselen til røstingsprosessen.

## Næringsmidler
Næringsmidler som kan foredles ved røsting, er kaffebønner, nøtter og brødsmuler (blant annet brukt i retten «tilslørte bondepiker»).
### Foredling av kaffebønner

Røsting brukes også ved foredling av kaffe, ved at kaffebønnene blir varmet opp til ca. 300&nbsp;°C for å frigjøres for stoffer som gir uønsket smak.

## Referanser
Kim Holmen

**Kim Kristian Holmen** (født 14. juli 1982 på Vestli i Oslo) er en norsk tidligere fotballspiller som spilte i Tippeligaen for Lyn Toppfotball og Kongsvinger IL Toppfotball og i 1. divisjon for Kongsvinger og Ullensaker/Kisa Idrettslag.

Holmen spilte for Lørenskog Idrettsforening i 2. divisjon da han i november 2006 signerte en avtale med Lyn, som da spilte i eliteserien. Før 2010-sesongen gikk han til Kongsvinger, og i 2012 dro han videre til Ullensaker/Kisa. Etter 2012-sesongen la han opp, men gjorde et kortvarig comeback i 2014 for Lyn i 2. divisjon.

Holmen er kjent for sin løpshurtighet, og har løpt på 4,63 sekunder på 40-meter ved Toppidrettssenteret (TIS). Dette er en av de raskeste tidene målt av en fotballspiller på TIS. Holmen har også spilt for futsallaget Kappa Futsal Klubb, hvor han i 2005 ble Skandinavisk mester.

Han er sønn av tidligere toppturner Unni Holmen, og var selv turner på høyt nivå, med bronse i hopp fra europamesterskapet for juniorer i 2000. Holmen gikk på idrettsfag på Bjerke videregående skole fra 1998 til 2001.

## Tidligere klubber
* Vestli
* Skeid 
* Grorud 
* Lørenskog
* Lyn
* Ullensaker/Kisa
* Kongsvinger

## Se også
Liste over kjente elever ved Bjerke videregående skole

## Referanser


## Eksterne lenker
* 
* Profil på lynfotball.net
* Kappa Futsal Klubb
George F. Smoot

**George Fitzgerald Smoot III** (1945–2025) var en amerikansk astrofysiker og kosmolog. Han ble tildelt Nobelprisen i fysikk i 2006 sammen med John C. Mather. De mottok prisen for oppdagelsen av den kosmiske  mikrobølgebakgrunnsstrålingens svartlegemeform og anisotropi.

## Priser og utmerkelser (utvalg)
* 2006 – Nobelprisen i fysikk
* 2003 – Albert Einstein-medaljen

## Referanser


## Eksterne lenker
* 
* nobelprize.org, Kungliga Vetenskapsakademiens pressemelding
John C. Mather

**John Cromwell Mather** (født 1946) er en amerikansk astrofysiker og kosmolog. Han ble tildelt Nobelprisen i fysikk i 2006 sammen med George F. Smoot «for deres oppdagelse av svarte legemers form og anisotropi i den kosmiske mikrobølgebakgrunnsstrålingen»

Mather gikk ut fra Newton High School i Newton, New Jersey, i 1964. Han tok videre en bachelorgrad i fysikk ved Swarthmore College i 1968 og en filosofisk doktorgrad i fysikk ved University of California, Berkeley i 1974. I perioden 1974-76 var han postdoktor ved Columbia University Goddard Institute for Space Studies

## Referanser


## Eksterne lenker

* nobelprize.org, Kungliga Vetenskapsakademients pressemelding
Gertrud av Sachsen

**Gertrud av Sachsen** (nederlandsk: *Geertruida*; født ca. 1030, død 4. august 1113) var datter av Bernhard II av Sachsen og Eilika av Schweinfurt. Rundt 1050 giftet hun seg med grev Floris I av Holland og da han døde 28. juni 1061 ble hun verge for den nye greven, deres sønn Dirk V.

Ved Dirk den femtes overtagelse av grevskapet utnyttet biskop Vilhelm I av Utrecht muligheten han fikk til å okkupere deler av områder han gjorde krav på i Holland. Vilhelms krav ble bekreftet av to chartere (offisielle dokumenter) fra keiser Henrik IV (30. april 1064 og 2. mai 1064). De eneste områdene Dirk fikk beholde lå vestenfor Vlie og rundt Rhinens utløp.

Gertrud og Dirk trakk seg tilbake til øyene i dagens Zeeland og overlot de omstridte landområdene til okkupanten Vilhelm. I 1063 giftet Gertrud seg på nytt, denne gangen med Boudewijn V av Flanderns nest eldste sønn Robert I av Flandern, også kjent som «friseren Robrecht». Robert ga Dirk det keiserlige Flandern som apanasje, inklusive øyene vest for Schelde i Zeeland. 

## Familie og barn
Gertrud levde et langt liv, men lite er kjent om henne. Hun finnes bare omtalt i noen få chartere, og hennes innflytelse på hoffet i Flandern var begrenset på grunn av svigermoren Adela af Frankrike, og senere av svigerdatteren Clementia av Burgund. Hun spilte antagelig en svært liten rolle i politikken, men barnebarna hennes fikk høye adelige og kongelige titler i ulike europeiske land.

Gertrud og Floris fikk flere barn. Antallet varierer i de ulike kildene. *Foundation for Medieval Genealogy* har dokumentert fem barn. Nettstedet *History of royal women*, som oppgir E.H.P. Cordfunke (1987)*Gravinnen van Holland* som kilde, oppgir at paret fikk minst seks barn:
# Dirk  (født ca. 1052, Vlaardingen&ndash;17. juni 1091). Han etterfulgte sin far som Dirk V.
# Bernhard (døde ung)
#Eilika (døde ung)
#Othilde (døde ung)
#Floris (født ca. 1055), kannik i Liège (?). Døde ung, iflg nettstedet *History of royal women*.
#Bertha (født ca. 1055&ndash;1094, Montreuil-sur-Mer), gift med Filip I av Frankrike i 1072.
#Pieter (født ca. 1053), kannik i Liège.
# Adela (født ca. 1061), gift med grev Baudouin I av Guines. 
#*Biographisch Woordenboek* omtaler et barn til, datteren Machteld
Med Robert I fikk hun ytterligere fem barn:
# Robert II (født ca. 1065 &ndash; 5. oktober, 1111).
# Adele (død i 1115), først gift med kong Knud IV av Danmark. Sammen fikk de sønnen Karl den gode, som senere ble greve av Flandern. Hun giftet seg senere med Roger Borsa, hertug av Puglia.
# Gertrude, som giftet seg med hertug Thierry II av Lorraine. Sammen fikk de sønnen Thierry av Alsace, den senere greven av Flandern.
# Philip av Loo. Hans uekte sønn Vilhelm av Ieper hadde også et krav på grevskapet Flandern.
# Ogiva, abbedisse av klosteret i Mesen (Messines).

## Referanser


## Eksterne lenker
* Genealogi A-Z
Christine Hope

**Christine Hope** (født 1971) er en norsk komiker og skuespiller. 

Hope er født i Bergen, men oppvokst på Stord. Hun fikk sitt gjennombrudd i 2003 i forbindelse med humorserien *Frittgående Hope* på TV 2. Serien gikk flere ganger i reprise, blant annet på TV 2 Zebra. Hun har siden medvirket i revyforestillingene som *I gode og galne dager* i 2011, *Hope/Breivik tur retur* i 2009, og *Herborg og Hope* i 2006. Hun har også gjort noen soloshow.

Hope har også spilt i komedier, som blant annet ''Den stundesløse'' på Den Nationale Scene, i TV-serier som *[[Verdens beste SFO]]* på NRK Super og dramaserien *[[Schmokk]]*. 

Fra 2014 til 2021 var hun programleder i *[[Symesterskapet]]* på NRK. Hun hadde stemmen til Elfie i den animerte TV-serien *[[Vennebyen]]* og til nyhetsoppleseren i animasjonsfilmen ''Månelyst i Flåklypa''.

Hun ble kåret til «Årets kvinnelige scenekomiker» under Komiprisen 2017 for oppsetningen *Hope, skulder, kne og tå*.

## Familie
Hope giftet seg i 2003 med musikeren Eduardo Andersen.

## Referanser


## Eksterne lenker
*
Osen kraftverk (Sirdal)

**Osen kraftverk** er et vannkraftverk i Tonstad i Sirdal kommune i Agder. 

Kraftverket utnytter fallet på 67 meter fra reguleringsmagasinet i Nespervatnet til Bjørnestadvatn. Magasinkapasiteten er på 40 millioner m³.
Også Furevatnet reguleres og den tilføres også vann fra Kuli kraftverk.

Vannet føres først i en 2.3&nbsp;km lang tunnel og så i en 178 meter lang rørgate fra magasinet til kraftstasjonen.
Bjørnestadvatnet er reguleringsmagasin for Finså kraftverk.

Samlet effekt er 4 MW og midlere årsproduksjon er på 18 GWh. 
 
Kraftverket eies av Å Energi. Produksjonen ved kraftverket startet i 1964.

## Referanser


## Kilder
* 
* NVE vannkraftdatabase
* Å Energi: Våre kraftverk

.
Humanistisk navnefest

**Humanistisk navnefest** (frem til 2006 **[[Borgerlig]] navnefest**) omtales ofte feilaktig som «navnedag» og arrangeres av Human-Etisk Forbund, og er en høytidelig seremoni for å feire at et barn er født og har fått sitt navn. Tatt fra norrøn mytologi «nafntesti», et rituale som gav navnet. Dette i tillegg til «Ausa vatni», som var et rituale som gav barnet rettigheter. Dvs barnet ble erklært friskt, og kunne ikke lenger drepes, eller bli overlatt uten straff.  

Seremonien er tuftet på et humanistisk livssyn, og er uten religiøst innhold. Humanistisk navnefest finner sted i rådhus, kultur- eller samfunnshus og inneholder musikk, sang, diktlesning og tale for dagen. Seremonien varer i underkant av én time. Barnet får en vakker minnetavle under seremonien, som gjerne overværes av slektninger og venner.

Humanistisk navnefest arrangeres over hele Norge og er åpen for alle. Det kreves ikke medlemskap i Human-Etisk Forbund for å delta i navnefest, hverken av barnet eller foreldrene. Barnet blir heller ikke medlem, da Human-Etisk Forbund ikke praktiserer barnemedlemskap, men har en nedre aldersgrense på 15 år («livssynslavalderen»). Barnet kan derimot om ønskelig registreres hos organisasjonen som barn av medlem, slik at det tilfaller organisasjonen et visst statlig tilskudd årlig (den såkalte «kirkeskatten»).

I 1992 deltok 1&nbsp;049 barn på navnefest, i 2008 var det 2&nbsp;183 deltagere. 

## Referanser


## Eksterne lenker
* Om navnefest hos Human-Etisk Forbund
Kuli kraftverk

**Kuli kraftverk** er et vannkraftverk i Tonstad i Sirdal kommune i Agder.

Kraftverket utnytter fallet på 173,5 meter fra reguleringsmagasinet Kulivatn til Furevatnet. Magasinkapasiteten er på 36 millioner m³.

Kulivatn reguleres mellom 612 og 577 moh. Furevatnet reguleres mellom 438 og 423 moh. 

Vannet føres først i en 780 meter lang tunnel og så i en 276 meter lang rørgate fra magasinet til kraftstasjonen.
Furevatnet er ett av reguleringsmagasinene for Osen kraftverk.

Samlet effekt er 6 MW, og midlere årsproduksjon er på 25 GWh. 
 
Kraftverket eies av Å Energi. Produksjonen startet i 1966.

## Referanser


## Kilder
* 
* NVE vannkraftdatabase
* Å Energi: Våre kraftverk
Filmfestivalen i Venezia

**Filmfestivalen i Venezia** () er verdens eldste filmfestival. Siden festivalen ble grunnlagt av grev Giuseppe Volpi i 1932 har den blitt arrangert hvert år i slutten av august eller begynnelsen av september på øya Lido, Venezia, Italia. Første gang den gikk av stabelen var fra 6. til 21, august 1932.

Den er en del av Veneziabiennalen, og filmvisningene foregår i det historiske Palazzo del Cinema på Lungomare Marconi. Festivalen regnes som en av verdens mest prestisjefylte filmfestivaler sammen med Cannes og Berlinalen.

Festivalens viktigste utmerkelser er Gulløven (), som deles ut til beste film vist på festivalen, og , som deles ut til beste mannlige og kvinnelige skuespiller. I 2002 ble utmerkelsen *San Marco* introdusert for beste film i klassen *Controcorrente* («mot strømmen»).

I perioden 1934 til 1942 ble den såkalte  delt ut, oppkalt etter daværende statsminister Benito Mussolini. Utmerkelsen ble droppet i 1943, og ble senere videreført som  i 1947, som ble Gulløven i 1949. Løven er den bevingede Markusløven, et populært motiv i Venezia, som blant annet gjenfinnes i republikken Venezias våpen.

## Filmfestivaler
* Den 73. filmfestivalen i Venezia

## Eksterne lenker
* 
*
Floris I av Holland

**Floris I** (født 1030, død 28. juni 1061) var greve av Holland og Vest-Friesland fra 1049 til sin død i 1061. Han er også kalt **Florentius I,** blant annet i det gamle dokumentet *Annales Egmundani*. 

Floris var nest eldste sønn av grev Dirk III av Holland og Othelinde av Sachsen, datter av markgreve Bernhard I av Nordmark. Floris etterfulgte broren Dirk IV som greve av Holland og Vest-Friesland, da denne falt i kamp i 1049. 

Rundt 1050 giftet han seg med Gertrud av Sachsen, datter av Bernhard II av Sachsen og Eilika av Schweinfurt.  

Han underkastet seg keiser Henrik III av det tysk-romerske rikes styre og berget dermed sin farsarv. Floris fortsatte de tradisjonelle feidene, og 28. juni 1061 drepte markgreve Ekbert I av Braunschweig-Meißen ham i Nederhemert da han reiste fra Zaltbommel. De var rivaler med hensyn til Friesland. 

Floris I ble begravet i Egmond, Noord-Holland.

Gertrud giftet seg på nytt etter at Floris døde med Robert I av Flandern. 3. august 1113 døde hun i Veurne og ble begravet i St.-Walburgakirken der. 

## Familie og barn
Floris og Gertrud fikk flere barn. Antallet varierer i de ulike kildene. *Foundation for Medieval Genealogy* har dokumentert fem barn. Nettstedet *History of royal women*, som oppgir E.H.P. Cordfunke (1987)*Gravinnen van Holland* som kilde, oppgir at paret fikk minst seks barn:
# Dirk  (født ca. 1052, Vlaardingen&ndash;17. juni 1091). Han etterfulgte sin far som Dirk V.
# Bernhard (døde ung)
#Eilika (døde ung)
#Othilde (døde ung)
#Floris (født ca. 1055), kannik i Liège (?). Døde ung, iflg nettstedet *History of royal women*.
#Bertha (født ca. 1055&ndash;1094, Montreuil-sur-Mer), gift med Filip I av Frankrike i 1072.
#Pieter (født ca. 1053), kannik i Liège.
# Adela (født ca. 1061), gift med grev Baudouin I av Guines.
#*Biographisch Woordenboek* omtaler et barn til, datteren Machteld

## Stamtre

## Referanser
Humanistisk gravferd

**Humanistisk gravferd**, (tidligere **[[Borgerlig]] gravferd**) er en verdig og høytidelig seremoni til minne om og med fokus på avdøde. Både Humanistene og Human-Etisk Forbund  arrangerer humanistiske gravferder. Seremonien er uten prest. Human-Etisk Forbund har ikke jordpåkastelse eller andre religiøse ritualer. Humanistene åpner for religiøse elementer.  

Alle som ønsker det kan velge Humanistisk gravferd, og seremonien kan brukes både ved kistebegravelse, urnebisettelse og askespredning. Hverken Human-Etisk Forbund eller Humanistene krever at avdøde er medlem i det representative livssynsamfunnet.

Gravferdsbyråene kan om ønskelig ordne alt det praktiske og blant annet alle meldinger som skal gis til det offentlige, og de kan stå for hele eller deler av seremonien.

Om ønskelig kan byråene formidle bistand fra Human-Etisk Forbunds gravferdstalere, eller Humanistenes seremoniledere som bistår de pårørende med råd og veiledning, og om ønskelig videre med selve seremonien med musikkvalg, dikt med videre. I mange tilfeller holder de en minnetale og leder seremonien. Musikkvalg, bruk av både organist og CD-innspillinger, dikt og innslag er etter de pårørendes ønsker. Human-Etisk Forbund garanterer bistand fra sine gravferdstalere ved medlemmers gravferd, og bistår så langt kapasiteten rekker for ikke-medlemmer. 

## Se også
* Begravelse

## Referanser


## Eksterne lenker
* Om gravferd på Human-Etisk Forbunds hjemmeside
* Om gravferd på Humanistenes hjemmeside
Evangelisk Bibel-Seminar

**Evangelisk Bibel-Seminar** er en bibelskole på Østerbo, ved Halden.  Stiftelsen Pinsevennenes Evangeliesenter eier skolen. 

## Historie
Skolen ble startet i 1991 og hadde tilhold i Nordregate (Grünerløkka) i Oslo. Da Evangeliesenteret kjøpte stedet Østerbo i 1992, flyttet skolen dit.

Faste lærere ved første året ved skolen var Bjørg Tolleshaug, Bjørn Gjellum og Ole b. Jarlvang.

Skolens første rektor var Ole B. Jarlvang. Han fungerte i to år. Deretter satt han i styret og i generalforsamlingen i flere år. Rektor fra høsten 2000 var Trond Eriksen som også er rektor idag (høsten 2006).

## Fagtilbudet
Mange av elevene er tidligere personer med rusmiddelavhengighet som har vært til rehabilitering i Evangeliesenteret. Noen av disse har ikke fullført ordinær skolegang, derfor undervises det i norsk, engelsk og matematikk, noe som ikke er vanlig ved bibelskoler.

Evangelisk Bibel-Seminar har tre linjer. (tall fra år 2006)
* Ettårig bibelkurs (32 elever) – grunnleggende bibelundervisning. Historisk oversikt og å forstå helheten i bibelen og den kristne troen. 
* Medarbeiderlinje (ti elever) – videregående bibelundervisning. Tidligere kalt *evangeliseringslinja*.
* Formingslinje (seks elever) – praktisk arbeid og personlig utvikling. Linjen er litt tillrettelagt for mennesker med lese- og skrivevansker.
Fylkesvei 6612

**Fylkesvei 6612 (Fv6612)** går mellom Leinstrand i Trondheim og Skjeringstad i Melhus kommune.

Veien følger den tidligere traséen til europavei 6 og er skiltet Melhusvegen.

Før Trøndelag fylke ble opprettet 1. januar 2018 hadde veien betegnelsen Fylkesvei 740 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
* Vegliste Trøndelag oktober 2018
*
Soho (andre betydninger)

**Soho** eller **SOHO** kan referere til:

* Soho, et område i London
* SoHo, et område i New York
* St. Olavs hospital &ndash; forkortet SOHO
* Solar and Heliospheric Observatory (SOHO), et romfartøy for å studere Solen
* Soho (sjokolade), av Nidar
* Se Oss, Hør Oss (SoHo), en norsk organisasjon for asylsøkerbarns rettigheter
* SoHo (utested), et utested i Oslo
Kenai Peninsula Borough

**Kenai Peninsula Borough** er et fylke i den amerikanske delstaten Alaska. Området har et totalt areal på  kvadratkilometer, hvorav  land og  vann, og et folketall på   (2010). Administrasjonssenteret er byen Soldotna.

Bykommunen omfatter landområder på nordvestsiden og sørøstsiden (Kenaihalvøya) av Cook Inlet i den sørlige delen av delstaten, og grenser til Lake and Peninsula Borough i vest, Bethel Census Area i nordvest, Matanuska-Susitna Borough og Municipality of Anchorage i nord, Valdez-Cordova Census Area i øst og Kodiak Island Borough i sørvest.

Området ble etablert som valgdistriktet Kenai-Cook Inlet i 1958. I 1964 ble Kenai-Cook Inlet og Seward slått sammen til den organiserte bykommunen Kenai Peninsula. 

## Referanser


## Eksterne lenker
*
Skaun bygdamuseum

**Skaun bygdamuseum** er et bygdemuseum i Skaun kommune i Trøndelag. Det består av tre hoveddeler; et bygdetun på Skreddarhaugen ved Husaby, ei lokalhistorisk utstilling på Venn flerbrukshus og skolemuseet Råbygda gamle skole. Det er organisert som en egen frivillig organisasjon.

## Skreddarhaugen
Rundt tunet på Skreddarhaugen er det fem bygninger; hovedbygninga Svenstu, en låve, et sprøytehus og stabburene Dalsburet og Motzfeldtburet (også kalt Mosburet). Her finnes ca. 800 gjenstander fra hverdagslivet på en liten gård eller husmannsplass. I andreetasjen er det særlig mange gjenstander knyttet til skomakeryrket.

## Lokalhistorisk utstilling
Den lokalhistriske utstillinga er i kjelleren på flerbrukshuset på Venn. Her er det blant annet informasjonsplakater om historia til Skaun kommune, særlig om mellomalderen, og mange gjenstander for lintilverking.

## Skolemuseet
Skolemuseet er lokalisert på Råbygda gamle skole fra 1878. Dette er en skole som er nedlagt. 

## Eksterne lenker
Skaun kommune om Skaun bygdamuseum
Ketchikan Gateway Borough

**Ketchikan Gateway Borough** er et fylke i den amerikanske delstaten Alaska. Det ligger i den sørøstlige delen av staten og grenser mot Wrangell i nord, Britisk Columbia i sør og øst og Prince of Wales-Hyder Census Area i øst og vest. 

Ketchikan Gateway Boroughs totale areal er  kvadratkilometer, hvorav  er vann og  er land. Bykommunen har  innbyggere (2013), og administrasjonssenteret er byen Ketchikan.  

Ketchikan Gateway Borough ble skilt ut fra statistikkområdet Ketchikan den 6. september 1963, og omfattet da Revillagigedo og noen mindre øyer med et samlet areal på . I 2008 ble den østlige delen av Prince of Wales-Outer Ketchikan Census Area, med unntak av øya Annette og byen Hyder, overført til Ketchikan Gateway Borough. 

## Referanser


## Eksterne lenker
*
Medierosen

**Medierosen** er en pris som går til en person eller en redaksjon som har utmerket seg ved å holde frem positive verdier i mediebildet. Prisen deles ut av den kristne organisasjonen Tro & Medier. Prisen ble første gang delt ut høsten 2005, og deles ut årlig fra 2009.

## Prisvinnere
* 2005 høst: Egil Svartdahl for programmet *[[Søndagsåpent]]*, på TV 2
* 2006 vår: Erik Thorstvedt for programmet *[[Heia Tufte]]* på TVNorge
* 2006 høst: Katrine Moholt for programmet *[[Jakten på kjærligheten]]* på TV 2
* 2007 vår: Espen Ottosen for å ha en djerv og klar profil i mediene
* 2007 høst: Oddgeir Bruaset for programmet *[[Der ingen skulle tru at nokon kunne bu]]* på NRK1
* 2008 vår: *[[Migrapolis]]* på NRK1 for å gi minoriteter i Norge en stemme de kan kjenne seg igjen i
* 2008 høst: Helge Gudmundsen, for programmet *Salmer til alle tider* i NRK P1
* 2009: Vigleik Brekke, for stort engasjemt i lokalradioarbeid, og ledelse av Kystradioen i Hordaland.
* 2010: Fjernsynsprogrammet *[[Ingen grenser]]* på NRK
* 2011: TV Inter
* 2012: Nyhetsredaksjonen i TV 2 for kampanjen *Slaver i Norge* som setter fokus på trafficing og menneskehandel
* 2013: Margareth Olin for mange års arbeid med viktige filmer, som med dokumentaren *De andre*
* 2014: *[[Aftenposten]]* for nettserien *Sweathshop - dødsbillig mote*
* 2015: NRK for *[[Salmeboka minutt for minutt]]*
* 2016: Andreas Håtveit for å ha formidlet den kristne tro på en positiv og ekte måte i beste sendetid på tv
* 2017: NRK P1 og P1+ for *Salmer til alle tider*
* 2018: Lisa Børud for å tydelig dele sitt vitnesbyrd i mediene 
* 2019: Trygve Skaug for å være en håpets budbærer som er tydelig på sin kristne tro.
* 2020: Plussord for daglige videoandakter i sosiale medier, produsert av TV-Inter.
* 2021: Thor Haavik for hans tydelige kristne vitnesbyrd i serien Farmen på TV2
* 2022: NRK og Salhus menighetfor påskegudstjenestene de sendte påsken 2022
* 2023: Sangprogrammet *Alle tiders sanger* som ble sendt på NRK, og produsert av TV Inter.
* 2024: Jarle Mong for å holde viktige debatter levende i det offentlige ordskiftet.

## Referanser


## Eksterne lenker
*
Askerbanen

**Askerbanen** er en dobbeltsporet jernbane mellom Lysaker stasjon og Asker stasjon, parallelt med Drammenbanen. Askerbanen og Drammenbanen løper sammen på Sandvika stasjon, som er banens eneste destinasjon. Det meste av banen går i tunnel. Banen er dimensjonert for 160 km/t toppfart.

## Historikk
Banens første del ble åpnet 27. august 2005, mellom Sandvika og Asker, en strekning på 9,7 km. Strekningen videre til Lysaker på ytterligere 6,7 km ble tatt i bruk i 26. august 2011. Askerbanen er finansiert som en del av Oslopakke 2. 

De i alt fire sporene på strekningen Asker – Lysaker skal sikre effektiv drift og hindre at det oppstår kø på jernbanenettet her: På strekningen Asker – Sandvika går Askerbanen utenom fem stasjoner på Drammenbanen, mens linjen går utenom tre stasjoner på strekningen Sandvika – Lysaker. Normalt skal derfor det meste av godstrafikken og alle regiontog benytte den nye banen. Bare lokaltogene bruker normalt den gamle Drammenbanen. Pr. 2024 gjelder dette ruten L1 Lillestrøm–Asker/Spikkestad. I tillegg penses andre tog over på den gamle banen i perioder med arbeider på Askerbanen, eller når banen er stengt eller har begrenset kapasitet av andre grunner.

### Planer for videre utbygning
#### Planer for Oslotunnel 2

Jernbaneverket skisserte opp at strekningen videre fra Lysaker til Skøyen etter hvert også ville få fire spor, men at dette ikke var prioritert på den tiden (oktober 2011, tidligere uttalelser sa at man først ville begynne å jobbe med dette «en gang etter 2015»). Siden man med to nye spor på denne strekningen ikke ville kunne «bypasse» noen stasjoner, har behovet for de nye sporene her heller blitt knyttet til om det blir bygd nye dobbeltspor i en «Oslotunnelen nr2»: Det ville vært lite merverdi med en utbygging dersom det var 4 spor på strekningen Lysaker - Skøyen, og kun 2 spor på Skøyen - Oslo S, og vice versa. I forbindelse med fremleggingen av *Forslag til Nasjonal transportplan 2014–2023* ble det i 2011/2012 «utredet tre ulike tunnelalternativer fra Oslo S til Lysaker: via Filipstad, via Nationaltheatret og via Majorstuen.» med tanke på dette. En god uke etter fremleggingen, 8. mars 2012, ble det bestemt at det skulle lages en konseptvalgutredning kun for å se nærmere på dette, denne utredningen skulle egentlig være ferdig innen 1. oktober 2014, men ble i stedet lagt fram 23. november 2015 som en del av *KVU Oslonavet*.  Her konkluderte man med at man ønsket to dobbeltspor på hele strekningen fra Lysaker til Oslo S, med adskilt regiontrafikk og lokaltrafikk (S-bane). Om det nye dobbeltsporet fra Lysaker til Oslo S også skulle bli kalt Askerbanen, er uavklart.

#### Fra Oslotunnel 2 til rikstunnel
I 2021 ble videre planlegging av nytt dobbeltspor i tunnel fra Oslo S til Lysaker stoppet som følge av at det ikke var tilstrekkelig med penger. I 2022 bad så samferdselsministeren Jernbanedirektoratet om å utarbeide et beslutningsgrunnlag for det som nå ble kalt ny rikstunnel.

## Referanser
Fylkesvei 950 (Sør-Trøndelag)

**Fylkesvei 950 i Sør-Trøndelag** gikk mellom Rotvoll i Trondheim og Gjevingåsen ved Muruvika i Malvik. Veien var 23,3&nbsp;km lang.

Veien følger stort sett  den tidligere traséen til europavei 6.

Da Trøndelag fylke ble opprettet 1. januar 2018 ble veien del av fylkesvei 6708.

## Kommuner og knutepunkter

* Peder Myhres veg (→ ) til Ranheim
* Reppebrua (over E6, 68 m)
* Ranheim, bare oppkjørsel mot vest

* Væresvegen fra Være mot  Bostad i Malvik (5,8&nbsp;km)

* Vikhammerløkka
* Forbordvegen fra Haugan mot  Kuset i Trondheim (10,7&nbsp;km)
* arm Storsandan, ikke mot øst
*Kv Midtsandvegen mot Midtsandan stasjon
*  Selbuvegen fra Hommelvik til  Tømra i Selbu (33,9&nbsp;km)
*
* Johan Nygaardsvolds gate
* Homla bru (Homla, 74 m)
* arm, fra Hommelvik mot  i Stjørdal
* Havnevegen
* (Nord-Trøndelag) fra fylkesgrensen på Gjevingåsen ved Muruvika til  Hell i Stjørdal

## Eksterne lenker
* Vegvesenets vegkart 
* Vegliste Sør-Trøndelag
*
Haines Borough

**Haines Borough** er et fylke i den amerikanske delstaten Alaska. Det ligger i den sørøstlige delen av staten og grenser mot Juneau City and Borough i sør og mot Skagway-Hoonah-Angoon i vest. Det har også grense mot Canada i øst .

Haines Boroughs totale areal er 7 060 km² hvorav 990 km² er vann. I 2000 hadde fylket 2 392 innbyggere og administrasjonssenteret ligger i byen Haines.

## Eksterne lenker
*
Gunnar T. Rysstad

**Gunnar Torgeirson Rysstad** eller Gunnar Tarjeison Rysstad (født 27. mai 1867, død 23. juni 1928) var en dikter, målmann og stortingsmann fra Straume i tidligere Hylestad kommune i Setesdal. Sammen med Torgeir Bjørnaraa og Lars Liestøl ga han ut det radikale bondebladet *Sæbyggjen*.

## Liv og virke
Gunnar Torgeirson Rysstad var sønn av Tarjei Gunnarsson Rysstad og konen Targjerd Niklosdatter Straume. Han vokste opp på gården Straume. Gunnar Torgeirson Rysstad var eldst i søskenflokken. Flere av hans søsken døde av tuberkulose. På amtsskolen i Valle hadde han Jørgen Løvland som lærer. Løvland ga Rysstad gratis opplæring i gammelnorsk og engelsk. Senere var han på folkehøgskolen Vonheim i Gausdal drevet av Christopher Brun.

I årene mellom 1893 og 1925 satt Gunnar i herredsstyret i Valle og Hylestad. Han var den første ordfører i Hylestad kommune fra 1915&ndash;1916 og var senere også ordfører 1923&ndash;1925.
I 1903 ble valgt inn på Stortinget som representant for Nedenes amt. Han Gunnar T. Rysstad representerte Høyre på Stortinget 1904&ndash;1906. Han ble tildelt 7. juni-medaljen.

### Dikter
Han gav ut flere diktsamlinger, det mest kjente diktet med navn «Eimhesten», skrev han til åpningen av Setesdalsbanen i 1895, der det ble framført som en kantate. Rysstad skrev også en nynorsk gjendiktning av «Deilig er jorden», som ble publisert i *[[Syn og Segn]]* i 1900 og siden kom med i *[[Nynorsk Salmebok]]* som «Fager er jordi».

## Bibliografi
* *Sukk og song* 1888
* *Femti dikt* 1890
* *Hugsjaa* 1896 – 
* *Vaarnott* 1904
* *Orren spelar* 1915
* *Vigleik* 1912 Historisk skodespel
* *Hugsjaa* – Nyutgivelse ved Olav Bø i 1967

## Referanser


## Kilder
* Ryningen, Alfred: *Valle kommune I, Gards- og ættesoge Hylestad* s. 208, ISBN 8299133408

## Eksterne lenker
* 
* Gunnar T. Rysstad hos Aasentunet
* eidsvollsmenn.no: Gunnar T. Rysstad var gift med ett av Olav Knutsson Tveitens oldebarn
Earl Boykins

**Earl Antoine Boykins** (født 2. juni 1976 i Cleveland, Ohio) er en amerikansk basketballspiller for Milwaukee Bucks i NBA. Boykins er bare 165 cm høy, og er dermed NBAs laveste spiller. Han er NBAs nest laveste spiller gjennom tidene, rett etter Muggsy Bogues som var 160 cm høy da han spilte i ligaen. Boykins er også NBAs letteste spiller gjennom tidene med sine 60,3 kilo.

## Collegekarriere
Earl Boykins spilte totalt 4 sesonger for Eastern Michigan Universitys collegelag fra 1994 &ndash; 1998.

På sine 122 kamper, der han startet 121 av dem, scoret han i gjennomsnitt 18,1 poeng per kamp. Han scoret totalt 2211 poeng for laget og ga totalt 624 målgivende pasninger.

## CBA-karriere
Etter college startet Earl Boykins sin profesjonelle karriere for laget Rockford Lightning i CBA&ndash;ligaen. Her spilte han i et år, fra 1998 til 1999, før han fikk kontrakt for NBA&ndash;klubben New Jersey Nets.

## NBA-karriere
Earl Boykins har spilt i den amerikanske NBA&ndash;ligaen siden 1999. Han har vært innom 9 forskjellige klubber, 3 av dem i 1999. Tidligere har han spilt for New Jersey Nets (1999), Cleveland Cavaliers (1999, 2000), Orlando Magic (1999), Los Angeles Clippers (2001&ndash;2002), Golden State Warriors (2002&ndash;2003), Denver Nuggets (2003&ndash;2007), Milwaukee Bucks (2007) og Charlotte Bobcats (2007&ndash;2008). I mye av sin NBA-karriere har Boykins vært innbytter for disse klubbene, han har derfor vært aktuell som vinner av prisen NBA Sixth Man of the Year, men har aldri vunnet den. Boykins spilte helt klart minst for laget Orlando Magic da han kun spilte 8 minutter for laget. Boykins har for det meste spilt for Denver Nuggets.

### Statistikker fra Boykins' NBA-karriere
#### Tegnforklaring

#### Sesonger

#### Sluttspill

## Referanser


## Kilder
* 
* 

## Eksterne lenker
*
Vegard Vigerust

**Vegard Vigerust** (født  18. november 1925 i Dovre, død 27. mai 2020 i Asker) var en norsk forfatter og filolog med norsk hovedfag. Han debuterte i 1954 med *Stålstuten*, en satirisk  bygderoman og begynte også som lyriker i 1972 med diktsamlingen *Istid*. I 2002 utga han på eget forlag *Vel møtt, livsmot!*, en samling dikt på bokmål og epistler med refleksjoner og tilbakeblikk.

Han skrev artikler, blant annet i Den Norske Turistforenings årbøker og i *Dovrebygde*, lokalhistorisk skrift for Dovre. I 1994 utkom *Evig unge Dovre*, med dikt på dølemål og små lokalhistoriske prosastykker, i 1997 *Minneblad og dølakvad* i samme genre. Vigerust har ellers bidratt med tekster til CD-ene *Syng, Dovre* (1998) og *[[Troillspel]]* (2001) av gruppa Østenfor Sol, noen av komposisjonene er også av Vigerust. Han laget teksten til den historiske kavalkaden Gudbrandsdalsspelet oppført på Vinstra i 1981. 

Som lektor var Vigerust ansatt i Søndre Land, Ski, Oslo (NKS), Levanger og Asker. For det lokale amatørteatret skrev han *Asker, du mitt Asker!*, en historisk kavalkade om bygda, dessuten prologer for lokale jubileer av forskjellig slag og for den årlige kulturuka. Han var styremedlem i Asker Kunstforening.

## Bibliografi
* *Stålstuten* (1954)
* *Guten som ville kjøpe [[NRK|Norsk Rikskringkasting]]* (1957) 
* *Helten fra Songdøla* (1962)
* *Sæval* (1966)
* *Mikla* (1970)
* *Istid* (1972)
* *Jord* (1975)
* *Skimt* (1978)
* *Sangen om Svånåtindane* (1980)
* *Strender* (1982)
* *Vel møtt, livsmot!* (2002)
* *Vel møtt, livsmot 2!* (2009)

## Referanser


## Eksterne lenker
* Digitaliserte bøker av Vigerust hos Nasjonalbiblioteket.
Hop videregående skole

**Hop videregående skole** er en yrkesfaglig videregående friskole i regi av Blå Kors. Skolen befinner seg like sør for Ask på østsiden av Askøy i Midthordland.  Formålet med skolen er å gi et videregående opplæringstilbud til mennesker som har falt utenfor det ordinære opplæringstilbudet på grunn av psykiske, sosiale og adferdsmessige årsaker. Skolen tar ikke inn elever på bakgrunn av karakter, men tar inn elever som har behov for tilbudene skolen kan tilby. Hop videregående skole følger ordinær læreplan. Skolens motto: «En liten skole som tenker stort om den enkelte elev».

## Utdanningstilbud
Fra høsten 2023:

Hop videregående skole tilbyr utstrakt tilrettelagt undervisning, små grupper og stor voksentetthet.

## Referanser


## Eksterne lenker
*
Fram Film

**Fram Film** var et uavhengig, norsk filmselskap som på 1980-tallet var blant de største distributørene i Norge av spillefilmer til kino. De drev også distribusjon av film på video. 

Fram Film ble opprettet omkring 1960 av Ernst Dagfinn Poleszynski, som ga selskapet dette navnet fordi hans kontorer var lokalisert på Fritjof Nansens Plass i Oslo, hvor han også drev med engros- og forlagsvirksomhet (Kriminaljournalen) samt investeringer. Hans sønn Ernst Wilhelm Poleszynski var i flere år selskapets filmsjef og ble avløst av Bjørn Hoenvold.

Selskapet fikk tidlig på 1980-tallet også videorettigheter til en rekke filmer og distribuerte både kino- og videofilm til ca. 1990. I oktober 1987 overtok Poleszynskis nest eldste sønn Dag Viljen den daglige ledelsen av firmaet pga. økonomiske vanskeligheter. Hans yngste sønn Jan Fredrik fikk ansvaret for videodistribusjonen, og Dag Viljen Poleszynskis datter Heidi Poleszynski f. Natvig ble Norges yngste filmsjef.

Fram Film ble solgt til Filmkompaniet A/S i 1990, og Dag Viljen Poleszynski ble selskapets direktør for kinofilm. Han sluttet i selskapet 28. januar 1991 da selskapet stanset distribusjon av kinofilm og senere også av videofilm.

## Se også
*Liste over norske videoselskaper

## Eksterne lenker
Fruängen tunnelbanestasjon

**Fruängen tunnelbanestasjon** trafikkeres av T-bane 2 i Stockholms tunnelbane (rød linje). Den er endestasjon på linje 24. Avstanden fra Slussen tunnelbanestasjon er 8,1 kilometer. Stasjonen består av en utendørs plattform med inngang fra Fruängens sentrum ved Fruängsgången og Fruängstorget. Stasjonen ligger 46,8 moh., den høyest beliggende stasjonen i hele banenettet.

Stasjonen ble innviet 5. april 1964. På innvielsesdagen tok kong Gustav VI Adolf den nye tunnelbanelinjen til endestasjonen. Tunnelbanelinjen Fruängen &ndash; Liljeholmen ble renovert sommeren 2006. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Västertorp tunnelbanestasjon

**Västertorp tunnelbanestasjon** trafikkeres av T-bane 2 (rød linje) og ligger mellom stasjonene Hägerstensåsen og Fruängen. Stasjonen ble åpnet 5. april 1964. Da hadde det gått sporvogner i ti år på banestrekningen som ble bygd klargjort for overgang til tunnelbanetrafikk.

Stasjonen har en plattform utendørs, med inngang fra sør (Västertorpsvägen) eller nord (Störtloppsvägen).

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane